Αριστομένης Μητσοτάκης

Ο Αριστομένης Μητσοτάκης (1884 - 1941) ήταν Έλληνας δικηγόρος και πολιτικός από την Κρήτη.

Βιογραφία
Γεννήθηκε στα Χανιά. Ήταν γιος του δικηγόρου, πολιτικού και εκδότη εφημερίδας Κωνσταντίνου Κων. Μητσοτάκη, του λεγόμενου γερο-Κωστή, και της Κατίγκως Βενιζέλου, αδελφής του Ελευθερίου.Βλ.  Σπούδασε στην Αθήνα νομικά και πολιτικές επιστήμες. Έλαβε μέρος στους Βαλκανικούς Πολέμους ως εθελοντής στο 1ο Σύνταγμα Αθηνών. Πολιτικά υπήρξε βενιζελικός, ασκώντας μετά την πτώση του Βενιζέλου το 1920 έντονη αντικωνσταντινική δράση. Φυλακίστηκε γι' αυτό στο Φρούριο του Φιρκά, από όπου απελευθερώθηκε με το Κίνημα του 1922. Το 1923 πολιτεύτηκε με δικό του συνδυασμό. Εκλέχτηκε πολλές φορές βουλευτής Χανίων.Δημήτρης Δημητράκος (1989). Κώστας Μητσοτάκης. Πολιτική βιογραφία, τόμ. Α΄. Αθήνα: Παπαζήσης, σελ.39. ISBN 9789600207842. 

Διετέλεσε υπουργός Εθνικής Οικονομίας στην Κυβέρνηση του Αλ. Παπαναστασίου του 1924, καθώς και αντιπρόεδρος της ελληνικής Βουλής. Το 1923 εξέδωσε την πολιτική εφημερίδα Ηχώ της Κρήτης. Το κείμενο του βιβλίου, χωρίς το παράρτημα και με διαφορετική σελιδοποίηση, είναι διαθέσιμο διαδικτυακά: 

Κατά τη διάρκεια της Δικτατορίας της 4ης Αυγούστου, ανέπτυξε αντικαθεστωτική δράση καθώς πρωτοστάτησε στο λεγόμενο Κίνημα των Χανίων της 28ης Ιουλίου του 1938, μαζί και με πολλούς άλλους βενιζελικούς παράγοντες. Μετά την αποτυχία του κινήματος διέφυγε στην ΚύπροΠ.Ζ. Στόκκος, Αναμνήσεις από τους σύγχρονους αγώνες της Κύπρου, Λευκωσία, 1992, σελ. 25. και ακολούθως καταδικάστηκε ερήμην σε θάνατο.Παπαμανουσάκης (1984), σελ. 70-71.

Απεβίωσε το 1941 στην Κύπρο. Αδελφός του Αριστομένη Μητσοτάκη ήταν ο, επίσης πολιτικός, Κυριάκος Μητσοτάκης (1883-1944), πατέρας του μετέπειτα Πρωθυπουργού της Ελλάδας (1990-1993) Κωνσταντίνου Μητσοτάκη (1918-2017).

Παραπομπές

Κατηγορία:Έλληνες υπουργοί Εθνικής Οικονομίας
Κατηγορία:Αντιπρόεδροι της Βουλής των Ελλήνων
Κατηγορία:Βουλευτές Χανίων
Κατηγορία:Οικογένεια Βενιζέλου
Κατηγορία:Οικογένεια Μητσοτάκη